Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2002/C 112/03)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS/44/2001

Κράτος μέλος: Ηνωμένο Βασίλειο της Μεγάλης Βρετανίας και της Ιρλανδίας

Περιφέρεια: Σκοτία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Υποστήριξη για νέες επενδύσεις από ΜΜΕ

Νομική βάση: Section 171 of Local Government (Scotland) Act 1994

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Υπολογίζονται σε 5 εκατ. GBP ετησίως για το σύνολο των Scottish Local Authorities (αρχών τοπικής αυτοδιοίκησης της Σκοτίας). Οι ενισχύσεις που θα χορηγούνται βάσει του καθεστώτος θα λαμβάνουν κατά κανόνα τη μορφή εγγυήσεων, συνήθως μέχρι του ορίου των 500000 GBP, βάσει της ανακοίνωσης της Επιτροπής (2000/C 71/07) για τις κρατικές ενισχύσεις υπό μορφή εγγυήσεων, δανείων μέχρι του ποσού των 500000 GBP και επιχορηγήσεων μέχρι του ποσού των 250000 GBP για μεμονωμένα σχέδια. Σε ειδικές περιπτώσεις τα ποσά μπορούν να υπερβαίνουν τα ανωτέρω όρια.

Μέγιστη ένταση ενίσχυση: Οι ενισχύσεις θα χορηγούνται στους δικαιούχους ως ακαθάριστο ποσό. Θα υπολογίζονται μεμονωμένα ως συνάρτηση των δεδομένων του σχεδίου και θα υπολογίζονται εκ νέου ως καθαρό ισοδύναμο επιδότησης (ΚΙΕ) για να ελέγχεται αν υπερβαίνουν τα παρακάτω όρια έντασης ενίσχυσης. Στη συνέχεια τα προτεινόμενα επίπεδα ενίσχυσης θα διορθώνονται, εάν είναι αναγκαίο, ούτως ώστε να ανταποκρίνονται στα ανώτατα όρια έντασης ενίσχυσης που ακολουθούν (βλέπε κανονισμό (ΕΚ) αριθ. 70/2001):

Ανώτατα όρια έντασης ενίσχυσης

>ΘΕΣΗ ΠΙΝΑΚΑ>

Παρατηρήσεις

1. Πρόκειται για ανώτατα επίπεδα έντασης ίσα προς το ανώτατο ΚΙΕ συν προσαυξήσεις για ΜΜΕ βάσει του χάρτη ενισχύσεων που εγκρίθηκε τον Ιούλιο του 2000 για το Ηνωμένο Βασίλειο. Τα πραγματικά επίπεδα ενίσχυσης καθορίζονται στο ελάχιστο ύψος που είναι απαραίτητο για να συνεχισθεί ένα σχέδιο που συνοδεύεται από βιώσιμο τριετές επιχειρηματικό πρόγραμμα.

2. Το ΚΙΕ θα υπολογίζεται για λόγους ελέγχου με υπολογιστή για κάθε σχέδιο βάσει των διαδικασιών του παραρτήματος των κατευθυντήριων γραμμών για τις εθνικές περιφερειακές ενισχύσεις (ΕΕ C 74 της 10.3.1998).

3. Τα όρια αυτά θα αντικατασταθούν από ειδικά όρια για ορισμένους τομείς εφόσον ισχύουν ειδικοί κοινοτικοί κανόνες. Κατά την έναρξη ισχύος του καθεστώτος στους τομείς αυτούς συγκαταλέγονται η γεωργία, η υδατοκαλλιέργεια, η αλιεία, η ναυπηγία, ο άνθρακας, ο χάλυβας, οι συνθετικές ίνες, τα αυτοκίνητα και οι μεταφορές.

Προϋπόθεση για ενίσχυση βάσει του καθεστώτος είναι ότι το σχέδιο πρέπει να μείνει στη διακαιούχο περιοχή της Σκοτίας τουλάχιστον επί μία πενταετία.

Τα ανώτατα όρια του ανωτέρω πίνακα ισχύουν για ένταση ενίσχυσης υπολογιζόμενη είτε ως ποσοστό των επιλέξιμων δαπανών της επένδυσης είτε ως ποσοστό των εργατικών δαπανών για την απασχόληση που δημιουργείται από την πραγματοποίηση της επένδυσης είτε ως συνδυασμός των ανωτέρω υπό τον όρο ότι η ενίσχυση δεν υπερβαίνει το ευνοϊκότερο ποσό που προκύπτει από τις τρεις αυτές μεθόδους υπολογισμού.

ΑΝΩΤΑΤΗ ΕΚΤΑΣΗ ΤΟΥ ΣΧΕΔΙΟΥ ΚΑΙ ΤΗΣ ΕΝΙΣΧΥΣΗΣ

Η ενίσχυση δεν πρέπει κατά κανόνα να υπερβαίνει τη χορήγηση εγγυήσεων ύψους 500000 GBP, δανείων ύψους 500000 GBP ή επιδοτήσεων ύψους 250000 GBP. Υπό εξαιρετικές συνθήκες, ωστόσο, είναι δυνατή η υπέρβαση των ορίων αυτών. Σε κάθε περίπτωση, όμως, η επιλεξιμότητα αναιρείται εφόσον ισχύει κάποιο από τα κατωτέρω όρια:

1. το συνολικό επιλέξιμο κόστος του σχεδίου είναι τουλάχιστον 25000000 EUR:

- σε περιοχές που δεν είναι επιλέξιμες για περιφερειακές ενισχύσεις βάσει του ισχύοντος χάρτη βρετανικών ενισχυόμενων περιοχών, η ακαθάριστη ένταση ενίσχυσης είναι τουλάχιστον 50 % των ανώτατων ορίων που θεσπίζει το άρθρο 4 παράγραφος 2 του κανονισμού (ΕΚ) αριθ. 70/2001 παράρτημα 1,

- σε περιοχές που είναι επιλέξιμες για περιφερειακές ενισχύσεις, η καθαρή ένταση ενίσχυσης είναι τουλάχιστον 50 % του ανώτατου ορίου καθαρής ενίσχυσης όπως ορίζει ο εθνικός χάρτης ενισχυόμενων περιοχών του HB· ή

2. το συνολικό ακαθάριστο ποσό της ενίσχυσης είναι τουλάχιστον 15000000 EUR

Ημερομηνία εφαρμογής: 1η Ιουλίου 2001

Διάρκεια χορήγησης του καθεστώτος ή της μεμονωμένης ενίσχυσης: Μέχρι τις 31 Δεκεμβρίου 2006

Στόχος της ενίσχυσης: Να εξασφαλισθεί η πραγματοποίηση νέων επενδύσεων από ΜΜΕ στη Σκοτία με την παροχή της ελάχιστης αναγκαίας ενίσχυσης βάσει του παρόντος καθεστώτος

Οικείοι οικονομικοί τομείς: Ανθρακωρυχεία: Όχι

Μεταποιητικός κλάδος: Όχι

Χάλυβας: Όχι

Ναυπηγία: Όχι

Συνθετικές ίνες: Όχι

Αυτοκίνητα: Όχι

Λοιπός μεταποιητικός κλάδος: Ναι

Κάθε είδους υπηρεσίες: Ναι

Το καθεστώς δεν ισχύει όσον αφορά τα ακόλουθα:

1. δραστηριότητες συνδεόμενες με την παραγωγή, η μεταποίηση ή εμπορία προϊόντων περιλαμβανόμενων στο παράρτημα 1 της συνθήκης. Αυτό σημαίνει ότι απαγορεύεται η χορήγηση ενισχύσεων για τη γεωργία, την αλιεία και την υδατοκαλλιέργεια·

2. ενισχύσεις σε δραστηριότητες συνδεόμενες με τις εξαγωγές, δηλαδή άμεσα συνδεόμενες με τις εξαγόμενες ποσότητες, τη σύσταση και λειτουργία διανεμητικού δικτύου ή άλλες τρέχουσες δαπάνες συνδεόμενες με εξαγωγική δραστηριότητα·

3. ενισχύσεις εξαρτώμενες από τη χρήση εγχώριων προϊόντων αντί εισαγομένων

Επωνυμία και διεύθυνση της επιδοτούσας αρχής: Aberdeen City Council

Aberdeenshire Council

Angus Council

Argyll and Bute Council

Clackmannanshire Council

Comhairle Nan Eilean Siar

Dumfries and Galloway Council

Dundee City Council

East Ayrshire Council

East Dunbartonshire Council

East Lothian Council

East Renfrewshire Council

The City of Edinburgh Council

Falkirk Council

Fife Council

Glasgow City Council

The Highland Council

Inverclyde Council

Midlothian Council

The Moray Council

North Ayrshire Council

North Lanarkshire Council

Orkney Islands Council

Perth and Kinross Council

Renfrewshire Council

Scottish Borders Council

Shetland Islands Council

South Ayrshire Council

South Lanarkshire Council

Stirling Council

West Dunbartonshire Council

West Lothian Council

Council contact - In the first instance refer to: Stan Ure

Business Development Manager

Dundee City Council 3 City Square Dundee DD1 3BA United Kingdom ( Τηλ. 013 82 43 49 08 )

Άλλες πληροφορίες: Το παρόν καθεστώς θα ισχύσει βάσει του κανονισμού της Επιτροπής (ΕΚ) αριθ. 70/2001, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις